PRITARTA

Rokiškio rajono savivaldybės

tarybos 2020 m. rugsėjo 25 d.

sprendimu Nr. TS-

# BENDRADARBIAVIMO SUTARTIS

2020 m. d. Nr.

**Rokiškio rajono savivaldybė** (toliau – **Savivaldybė**), registruota adresu: Respublikos g. 94, LT-42136 Rokiškis, atstovaujama Rokiškio rajono savivaldybės mero Ramūno Godeliausko, veikiančio pagal Rokiškio rajono savivaldybės tarybos 2020 m. rugsėjo 25 d. sprendimą Nr. TS- „Dėl pritarimo bendradarbiavimo sutarčiai ir sutikimo perduoti bei perimti turtą“,

ir

**valstybės įmonė Lietuvos automobilių kelių direkcija** (toliau – Kelių direkcija), juridinio asmens kodas 188710638, registruota adresu: J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal valstybės įmonės Lietuvos automobilių kelių direkcijos įstatus, patvirtintus Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476, toliau kartu vadinamos Šalimis, o kiekviena atskirai – Šalimi, atsižvelgdamos į tai, kad:

*Rokiškio r. savivaldybėje bus įgyvendinami šie objektai:*

1. *„Valstybinės reikšmės rajoninio kelio Nr. 3601 Rokiškis–Juodupė–Onuškis–Ilzenbergas ir valstybinės reikšmės rajoninio kelio Nr. 3611 Rokiškis–Skemai–Strepeikiai sankryžos taisymas“ (toliau – Projektas Nr. 1);*
2. *„Valstybinės reikšmės krašto kelio Nr. 123 Biržai–Pandėlys–Rokiškis ruožo nuo 63,81 iki 64,16 km remontas sutaisant takus“ (toliau – Projektas Nr. 2);*
3. *„Valstybinės reikšmės krašto kelio Nr. 123 Biržai–Pandėlys–Rokiškis ruožo nuo 64,50 iki 64,86 km važiuojamosios dalies ir takų taisymas“ (toliau – Projektas Nr. 3);*
4. *„Valstybinės reikšmės krašto kelio Nr. 123 Biržai–Pandėlys–Rokiškis sankryžos ties 64,864 km taisymas“ (toliau – Projektas Nr. 4);*
5. *„Valstybinės reikšmės rajoninio kelio Nr. 3601 Rokiškis–Juodupė–Onuškis–Ilzenbergas ruožo nuo 1,69 iki 2,49 km važiuojamosios dalies ir takų taisymas“ (toliau – Projektas Nr. 5);*
6. *Projektas Nr. 1, Projektas Nr. 2, Projektas Nr. 3, Projektas Nr. 4 ir Projektas Nr. 5 toliau kartu vadinami – Projektai;*
7. *Kelių direkcija* *valstybinės reikšmės krašto kelią Nr. 123 Biržai–Pandėlys–Rokiškis, valstybinės reikšmės rajoninį kelią Nr. 3601 Rokiškis–Juodupė–Onuškis–Ilzenbergas, valstybinės reikšmės rajoninį kelią Nr. 3611 Rokiškis–Skemai–Strepeikiai ir valstybinės reikšmės rajoninį kelią Nr. 3623 Rokiškis–Žiobiškis–Paliepis* *valdo patikėjimo teise;*
8. *Projektų ruožų vieta bus tikslinama Projektų techninių darbo projektų rengimo metu;*
9. *Savivaldybė Vilties gatvę (unikalus Nr. 4400-1609-5302), esančią Rokiškio mieste, valdo nuosavybės teise;*
10. *Projektai bus vykdomi Kelių direkcijos patikėjimo teise valdomoje valstybinėje žemėje ir laisvoje valstybinėje žemėje, kurioje nesuformuoti žemės sklypai, bet bus gautas Nacionalinės žemės tarnybos Rokiškio skyriaus sutikimas;*
11. *Projektai bus įgyvendinami pagal atskirus Kelių direkcijos užsakytus ir pasirengtus Projektų techninius darbo projektus;*
12. *Projektų statybos darbai, atsižvelgiant į finansines galimybes, būtų užbaigti iki 2023 m.;*
13. *Kelių direkcija įsipareigoja užtikrinti Projektų techninių darbo projektų parengimo ir statybos darbų finansavimą ir patvirtina, kad yra finansiškai pajėgi įgyvendinti Projektus,*

*besivadovaudamos teisingumo, protingumo ir sąžiningumo principais, susitarė ir sudarė šią Bendradarbiavimo sutartį (toliau – Sutartis):*

**I SKYRIUS**

**SUTARTIES DALYKAS**

1. Sutarties dalykas yra Šalių bendra veikla ir bendri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektus.
2. Ši Sutartis yra sudaroma siekiant nustatyti Projektams įgyvendinti reikalingų Šalių įnašų, teisių, pareigų, atsakomybės ir Projektų rezultatų paskirstymą bei tęstinės veiklos po Projektų užbaigimo vykdymą.
3. Šia Sutartimi Šalys, kooperuodamos savo darbą, žinias ir žmogiškuosius išteklius, įsipareigoja bendrai veikdamos rengtis Projektų įgyvendinimui, įgyvendinti Projektus bei užtikrinti Šalims tenkančios tęstinės veiklos po Projektų užbaigimo vykdymą.
4. Projektai bus vykdomi Kelių direkcijos patikėjimo teise valdomoje valstybinėje žemėje ir laisvoje valstybinėje žemėje, kurioje nesuformuoti žemės sklypai, bet bus gautas Nacionalinės žemės tarnybos Rokiškio skyriaus sutikimas:
   1. Projektas Nr. 1 – valstybinės reikšmės rajoninio kelio Nr. 3601 Rokiškis–Juodupė–Onuškis–Ilzenbergas ir valstybinės reikšmės rajoninio kelio Nr. 3611 Rokiškis–Skemai–Strepeikiai sankryžos (X: 6205031; Y: 599781) taisymas pagal Rokiškio r. sav. užsakymu parengtą poveikio kelių saugumui vertinimo ataskaitos išvadą, papildomai įrengiant iškilią saugumo salelę su perėjimu pėstiesiems ir dviratininkams šalutiniame kelyje bei numatant šalia esančių takų suvedimą iki saugumo salelės, įskaitant projektavimą, esant poreikiui – kelių saugumo auditą, ekspertizę bei Projekto Nr. 1 vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam ir (ar) naujai sukurtam turtui (esant poreikiui), statybos užbaigimo procedūras;
   2. Projektas Nr. 2 – valstybinės reikšmės krašto kelio Nr. 123 Biržai–Pandėlys–Rokiškis ruožo nuo 63,81 (X: 6203105; Y: 599251) iki 64,16 (X: 6202759; Y: 599302) km remontas sutaisant takus (ruožo vieta tikslinama Projekto Nr. 2 techninio darbo projekto rengimo metu), įskaitant projektavimą, esant poreikiui – kelių saugumo auditą, ekspertizę bei Projekto Nr. 2 vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam ir (ar) naujai sukurtam turtui (esant poreikiui), statybos užbaigimo procedūras;
   3. Projektas Nr. 3 – valstybinės reikšmės krašto kelio Nr. 123 Biržai–Pandėlys–Rokiškis ruožo nuo 64,50 (X: 6202508; Y: 599099) iki 64,86 (X: 6202231; Y: 598869) km kapitalinis remontas sutaisant kelio važiuojamąją dalį ruože nuo 64,67 (X: 6202377; Y: 598991) iki 64,85 (X: 6202238; Y: 598875) km ir takus ruože nuo 64,50 (X: 6202508; Y: 599099) iki 64,86 (X: 6202231; Y: 598869) km, ruožų vieta tikslinama Projekto Nr. 3 techninio darbo projekto rengimo metu, įskaitant projektavimą, kelių saugumo auditą, ekspertizę, Projekto Nr. 3 vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam ir (ar) naujai sukurtam turtui, statybos užbaigimo procedūras;
   4. Projektas Nr. 4 – valstybinės reikšmės krašto kelio Nr. 123 Biržai–Pandėlys–Rokiškis sankryžos ties 64,864 (X: 6202228; Y 598866) km paprastasis remontas, įrengiant iškiliąsias saugumo saleles, įskaitant paprastojo remonto aprašo parengimą, statybos darbus, Projekto Nr. 4 statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam turtui (esant poreikiui);
   5. Projektas Nr. 5 – valstybinės reikšmės rajoninio kelio Nr. 3601 Rokiškis–Juodupė–Onuškis–Ilzenbergas ruožo nuo 1,69 (X: 6204943; Y: 598979) iki 2,49 (X: 6205027; Y: 599774) km kapitalinis remontas, sutaisant važiuojamąją kelio dangą, takus bei įrengiant lietaus nuotekas, įskaitant projektavimą, kelių saugumo auditą, ekspertizę, Projekto Nr. 5 vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam ir (ar) naujai sukurtam turtui, statybos užbaigimo procedūras.

**II SKYRIUS**

**ŠALIŲ PAREIŠKIMAI, GARANTIJOS IR ĮSIPAREIGOJIMAI**

1. Kelių direkcija ir Savivaldybė kiekviena atskirai savo vardu pareiškia ir garantuoja, kad:

5.1. ji, vadovaudamasi Lietuvos Respublikos ir Europos Sąjungos teisės aktais bei kitais Šalių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;

5.2. ji atliko visus teisinius veiksmus, kurie turėjo būti atlikti iki šios Sutarties sudarymo, būtinus Sutarties tinkamam sudarymui, galiojimui ir vykdymui;

5.3. sudarydama Sutartį ir vykdydama iš jos kylančius įsipareigojimus, ji nepažeis jos saistančių įsipareigojimų, sutarčių, kitų dokumentų ir teisės aktų nuostatų;

5.4. ji yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų;

5.5. įgyvendindamos Projektus, įsipareigoja Projektų įgyvendinimui skirti atsakingus darbuotojus, bendradarbiauti, konsultuotis bei teikti viena kitai informaciją apie Projektų įgyvendinimo eigą.

1. Šalys įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
2. Kelių direkcija ir Savivaldybė susitaria, kad už tinkamą Projektų įgyvendinimą prieš trečiuosius asmenis kiekviena Šalis atsako pagal savo prisiimtus įsipareigojimus.
3. **Kelių direkcija** **įsipareigoja:**
   1. atlikti valstybinės reikšmės krašto kelio Nr. 123 Biržai–Pandėlys–Rokiškis (toliau – kelias Nr. 123) kadastrinius matavimus ir suformuoti atskirą kelio Nr. 123 ruožo 62,75–64,83 km sklypą ir statinį;
   2. atlikti valstybinės reikšmės rajoninio kelio Nr. 3601 Rokiškis–Juodupė–Onuškis–Ilzenbergas (toliau – kelias Nr. 3601) kadastrinius matavimus ir suformuoti atskirą kelio Nr. 3601 ruožo 0,00–1,68 km sklypą ir statinį;
   3. atlikti valstybinės reikšmės rajoninio kelio Nr. 3623 Rokiškis–Žiobiškis–Paliepis (toliau – kelias Nr. 3623) kadastrinius matavimus ir suformuoti atskirą kelio Nr. 3623 ruožo 0,00–0,85 km sklypą ir statinį;
   4. organizuoti ir finansuoti Projektų techninių darbo projektų ar paprastojo remonto aprašo parengimą;
   5. organizuoti ir finansuoti Projektų techninių darbo projektų kelių saugumo auditus;
   6. organizuoti ir finansuoti Projektų techninių darbo projektų ekspertizes, korekcijas (esant poreikiui);
   7. patvirtinti Projektų techninius darbo projektus, gavus teigiamas ekspertizės išvadas;
   8. rengti Projektų statybos darbų atlikimo viešųjų pirkimų dokumentus ir Lietuvos Respublikos viešųjų pirkimų įstatyme bei kituose teisės aktuose perkančiajai organizacijai numatytomis teisėmis, pareigomis ir atsakomybe įvykdyti viešuosius pirkimus;
   9. tinkamai įforminti viešųjų pirkimų rezultatus, parinkti laimėtojus ir su jais pasirašyti Projektų statybos darbų sutartis;
   10. organizuoti ir finansuoti Projektų statybos darbus;
   11. organizuoti ir finansuoti Projektų vykdymo ir statybos darbų technines priežiūras bei su jomis susijusius laboratorinius tyrimus ir bandymus;
   12. atlikus Projektų statybos darbus, organizuoti Projektų statybos darbų užbaigimo procedūras teisės aktų nustatyta tvarka;
   13. organizuoti ir finansuoti geodezinių nuotraukų, sklypų ir inžinerinių statinių, kuriuose vyko statybos darbai, kadastrinių matavimų bylų parengimą naujai sukurtam ir (ar) pagerintam turtui (esant poreikiui);
   14. Savivaldybei atlikus būtinus veiksmus, po Projektų įgyvendinimo perimti valdyti patikėjimo teise Vyriausybės nutarimu valstybės nuosavybėn perimtą Rokiškio miesto Vilties g. (unikalus statinio Nr. 4400-1609-5302);
   15. atsižvelgiant į tai, kad valstybinės reikšmės kelių ruožai atitinka Kelių įstatymo 3 straipsnio 3 dalyje nurodytus vietinės reikšmės kelių požymius, po Projektų įgyvendinimo perduoti Savivaldybės nuosavybėn šiuos kelių ruožus:

8.15.1. kelio Nr. 123 ruožą nuo 62,75 iki 64,83 km;

8.15.2. kelio Nr. 3601 ruožą nuo 0,00 iki 1,68 km;

8.15.3. kelio Nr. 3623 ruožą nuo 0,00 iki 0,85 km.

1. **Savivaldybė įsipareigoja:**
   1. priimti bei pateikti Kelių direkcijai Savivaldybės Tarybos sprendimą dėl sutikimo po Projektų įgyvendinimo perimti Savivaldybės nuosavybėn šiuos kelių ruožus:
      1. kelio Nr. 123 ruožą nuo 62,75 iki 64,83 km;
      2. kelio Nr. 3601 ruožą nuo 0,00 iki 1,68 km;
      3. kelio Nr. 3623 ruožą nuo 0,00 iki 0,85 km.
   2. priimti bei pateikti Kelių direkcijai Savivaldybės Tarybos sprendimą dėl sutikimo po Projektų įgyvendinimo perduoti Rokiškio miesto Vilties g. (unikalus statinio Nr. 4400-1609-5302) valstybės nuosavybėn ir Kelių direkcijai valdyti patikėjimo teise;
   3. įgyvendinus Projektus, perimti Savivaldybės nuosavybėn šiuos kelių ruožus:
      1. kelio Nr. 123 ruožą nuo 62,75 iki 64,83 km;
      2. kelio Nr. 3601 ruožą nuo 0,00 iki 1,68 km;
      3. kelio Nr. 3623 ruožą nuo 0,00 iki 0,85 km.
   4. įgyvendinus Projektus, perduoti Rokiškio miesto Vilties g. (unikalus statinio Nr. 4400-1609-5302) valstybės nuosavybėn ir Kelių direkcijai valdyti patikėjimo teise.
2. Sutarties 8.4, 8.10 ir 9.1–9.4papunkčiuose numatyti Šalių įsipareigojimai yra esminės sutarties sąlygos.

**III SKYRIUS**

**ŠALIŲ ATSAKOMYBĖ**

1. Šalys už Sutartyje nustatytų pareigų vykdymą atsako teisės aktų nustatyta tvarka.
2. Šalys įsipareigoja visus Projektų pakeitimus, turinčius įtakos kitos šalies įsipareigojimams ir teisėms, derinti rašytiniu tarpusavio susitarimu.
3. Šalys sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus, t. y. susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Šalių.
4. Jei dėl kažkurios Šalies kaltės tenka apmokėti netinkamomis finansuoti pripažintas išlaidas, tokias išlaidas apmoka dėl minėtų išlaidų atsiradimo kalta Šalis.
5. Šalys susitaria, kad Savivaldybei neįvykdžius įsipareigojimų, numatytų atitinkamai Sutarties 9 ir 20 punktuose, Savivaldybė atlygina Kelių direkcijai visus patirtus nuostolius ir turėtas išlaidas, susijusias su konkretaus įsipareigojimo (arba įsipareigojimų) nevykdymu.

**IV SKYRIUS**

**IŠLAIDŲ APMOKĖJIMAS**

1. Kelių direkcija įsipareigoja finansuoti Projektų įgyvendinimo išlaidas Kelių priežiūros ir plėtros programos ir kitomis lėšomis.
2. Šalys susitaria, kad neatlygins viena kitos turėtų išlaidų, susijusių su Projektų finansavimu, išskyrus atvejį, numatytą Sutarties 15 punkte.

**V SKYRIUS**

**BENDRADARBIAVIMO SUTARTIES PAGRINDU SUKURTAS IR (AR) PAGERINTAS TURTAS**

1. Šalys sutaria, kad Sutarties pagrindu nėra sukuriama bendroji dalinė nuosavybė.
2. Užbaigus Projektus, Kelių direkcija patikėjimo teise valdo Projektų metu sukurtą ir (ar) pagerintą turtą.

**VI SKYRIUS**

**TĘSTINĖ VEIKLA PO PROJEKTO UŽBAIGIMO**

1. Pabaigus Projektus, Savivaldybė įsipareigoja įvykdyti procedūras ir perimti kelių ruožus ne vėliau, kaip per 1 (vienerius) metus nuo Projektų įgyvendinimo bei, atsižvelgiant į tai, kad perimtini keliai atitinka Kelių įstatymo 3 straipsnio 3 dalies keliamus reikalavimus, remiantis Kelių įstatymo 4 straipsnio 4 dalimi, įtraukti šiuos kelius į vietinės reikšmės kelių sąrašą:
   * 1. kelio Nr. 123 ruožą nuo 62,75 iki 64,83 km;
     2. kelio Nr. 3601 ruožą nuo 0,00 iki 1,68 km;
     3. kelio Nr. 3623 ruožą nuo 0,00 iki 0,85 km.

**VII SKYRIUS**

**SUTARTIES PAKEITIMAI**

1. Šios Sutarties pakeitimai galimi tik raštu dėl to sutarus abiem Šalims.
2. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Šalių įgaliotų atstovų.

**VIII SKYRIUS**

**SUTARTIES GALIOJIMAS IR PABAIGA**

1. Sutartis įsigalioja nuo tos dienos, kai ją pasirašo Sutarties Šalys ir Savivaldybė įvykdo įsipareigojimus numatytus Sutarties 9.1 ir 9.2 papunkčiuose. Sutartis galioja, kol Šalys įgyvendina Projektus ir įvykdo visus kitus Sutartyje nurodytus įsipareigojimus arba iki Sutarties nutraukimo.
2. Sutartis gali būti nutraukta Šalių abipusiu rašytiniu susitarimu.
3. Sutartis gali būti nutraukta vienašališkai, įspėjus prieš 30 (trisdešimt) kalendorinių dienų vienai šaliai padarius esminį Sutarties pažeidimą.
4. Savivaldybei neįvykdžius įsipareigojimų, numatytų Sutarties 9 ir 20 punktuose, Kelių direkcija, įspėjusi prieš 30 (trisdešimt) kalendorinių dienų, turi teisę nutraukti Sutartį ir reikalauti iš Savivaldybės atlyginti patirtus nuostolius ir visas su Projektų įgyvendinimu susijusias Kelių direkcijos turėtas išlaidas.

**IX SKYRIUS**

**BAIGIAMOSIOS NUOSTATOS**

1. Nei viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.
2. Visi Sutartyje numatyti pranešimai laikomi įteiktais, jei jie įteikiami tiesiogiai Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Jei Šalis neinformavo kitos Šalies apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
3. Visų Projektams įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 darbo dienų nuo šių dokumentų, pranešimų gavimo dienos. Jei per šį terminą, negaunama raštiškų pastabų, laikoma, kad dokumentai suderinti, sutikimai, pritarimai gauti.
4. Šalys susitaria laikyti konfidencialia visą su Sutartimi susijusią informaciją ir neatskleisti jos jokiems tretiesiems asmenims be išankstinio kitos Šalies sutikimo, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.
5. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata. Kartu su šia Sutartimi sudaromi priedai turi tokią pačią teisinę galią kaip ir Sutartis.
6. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Kelių direkcijos buveinė.
7. Šalys patvirtina, kad yra susipažinę su savo teisėmis ir pareigomis įgyvendinant Projektus.
8. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo.
9. Sutartis pasirašyta dviem egzemplioriais, po vieną kiekvienai Šaliai. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Šalys pasirašo kiekviename Sutarties lape.

**X SKYRIUS**

**SUTARTIES ŠALYS**

|  |  |
| --- | --- |
| Rokiškio rajono savivaldybė  Respublikos g. 94, LT-42136 Rokiškis  Telefonas (8 458) 71233, faksas (8 458) 71420  El. paštas savivaldybe@post.rokiskis.lt  Rokiškio rajono savivaldybės meras  Ramūnas Godeliauskas | Valstybės įmonė Lietuvos automobilių kelių direkcija  J. Basanavičiaus g. 36, LT-03109 Vilnius  Įstaigos kodas 188710638  Atsiskaitomoji sąskaita:  LT37 7300 0100 0245 6303  AB „Swedbank“  Telefonas (8 5) 232 9600  El. paštas lakd@lakd.lt  Valstybės įmonės Lietuvos automobilių kelių direkcijos |

\_\_\_\_\_\_\_\_\_\_\_\_\_\_\_\_\_\_\_